| Assassin's Creed Rogue |
| --- |
|  |
| Kūrėjas | Ubisoft Sofia |
| Leidėjas | Ubisoft |
| Dizaineris | Martin Capel |
| Kompozitorius | Elitsa Alexandrova |
| Išleidimo data | 2014 m. lapkričio 11 d. |
|
| Žanras (-ai) | * Veiksmo-nuotykių
* stealth
 |
| Režimas | Vieno žaidėjo |
|
| Reitingai | {{{reitingai}}} |
| **Platforma** | PlayStation 3Xbox 360Microsoft WindowsPlayStation 4Xbox OneNintendo Switch |
| Versija | {{{versija}}} |
| Variklis | AnvilNext |
| Platinimas | {{{media}}} |
|
| Licencija | {{{licencija}}} |
| Pirmtakas | Assassin's Creed IV: Black Flag |
| Kitos dalys | Assassin's Creed |
| {{{svetainė}}} |

**Assassin's Creed Rogue** – veiksmo-nuotykių žanro kompiuterinis žaidimas, sukurtas „Ubisoft Sofia" ir išleistas 2014 m. lapkričio 11 d. kompanijos „Ubisoft". Iš pradžių pasirodė „PlayStation 3", „Xbox 360", „Microsoft Windows", o nuo 2018 m. patobulintos žaidimo versijos, skirtos „PlayStation 4" ir „Xbox One". 2019 m. pasirodė „Nintendo Switch" versija, kaip dalis „The Rebel Collection" paketo. Tai paskutinis „Assassin's Creed" serijos žaidimas, kurtas septintajai konsolių kartai. 

Chronologiškai žaidimo veiksmas vyksta tarp „Assassin's Creed IV: Black Flag" (2013) ir „Assassin's Creed III" (2012), nors nedidelė dalis istorijos persipina į tais pačiais metais pasirodžiusį „Assassin's Creed Unity". Žaidimo metu neįvardintas „Abstergo" firmos darbuotojas pasineria į XVIII a. fiktyvaus personažo Shay Patrick Cormac prisiminimus, kad išnarpliotų asasinų ir tamplierių konfliktą gaubiančias paslaptis. Visi įvykiai klostosi tarp 1752 ir 1760 m. vykstant prancūzų ir indėnų karui Šiaurės Amerikoje. Pagrindinis veikėjas Shay – airių kilmės kaperio kapitonas, iš pradžių vykdęs asasinų brolijos valią, bet vėliau perėjęs į tamplierių pusę.

Žaidimo eiga
------------

Dauguma žaidimo mechanikų pasiskolinta iš „Assassin's Creed IV: Black Flag", čia taip pat tenka valdyti laivą ir plaukioti atviro pasaulio Šiaurės Amerikos apylinkėse. Šiek tiek pasikeitė laivų artilerija, vietoj sprogstančių statinių dabar pilama uždegama alyva, nuo kurių laivai užsiliepsnoja, taip pat patobulintas šoninis pabūklas. Priešininkai gali prisišvartuoti ir mėginti užgrobti žaidėjo laivą. Šiaurinėje pasaulio dalyje galima tyrinėti ledynus ir skaldyti ledkalnius, kuriuose kartais glūdi įvairios gėrybės. Suskilę ledkalniai sukelia bangas, galinčias padaryti žalą, ypač mažesniems laivams. Keliavimą per užšalusius vandens ruožus palengvina ledlaužio savybės. Nuo pastarojo žaidimo pasikeitė ir kai kurių ginklų apipavidalinimas: vietoj vamzdelio naudojamas orinis šautuvas, taip pat pristatytas granatsvaidis, maskuotė apsisaugoti nuo nuodingų dujų. Žaidėją nuolatos persekioja užpuolikai (*stalkers*), apie juos signalizuoja žiedo formos indikatorius. Daugiausiai tokių persekiotojų esama Niujorke, jame taip pat klesti asasinų gaujos, valdančios skirtingas miesto teritorijas. Nuvertus šias gaujas, žaidėjas gali restauruoti tam tikrus verslus ir užsidirbti.

Įvertinimas
-----------

„Assassin's Creed Rogue" surinko kur kas prastesnius įvertinimus negu ankstesnės dalys. Anot „Metacritic" duomenų, apžvalgininkai žaidimui vidutiniškai skyrė 72/100 balus. Dauguma peikė žaidimą dėl naujovių stokos, pernelyg trumpo siužeto ir silpnai išvystyto pagrindinio protagonisto. Tačiau pati žaidimo premisa sulaukė ganėtinai gerų atsiliepimų, kadangi tai pirmasis kartas, kai valdomas priešiškos pusės, tamplierių, personažas. Shay Cormac nėra vaizduojamas kaip šaltakraujis piktadarys, anaiptol – kaskart sutikęs buvusį bendražygį, jis priverstas save iš naujo įtikinti pasirinkto kelio teisingumu ir kad jo motyvai yra nesavanaudiški žmonijos atžvilgiu. 2014 m. gale žaidimas, kartu su „Assassin's Creed Unity" bendrai pasižymėjo 10 mln. parduotomis kopijomis visame pasaulyje.

Šaltiniai
---------

1. ↑  „Assassin's Creed Rogue Remastered coming March 20 to PS4 and Xbox One" – Ubisoft.
2. ↑  „Assassin's Creed Rogue puts you behind the ship's wheel again this fall" – VG 24/7.
3. ↑  „Assassin's Creed Rogue" – Metacritic.
4. ↑  „Assassin's Creed Rogue review" – GameTrailers. *Archyvuota*.
5. ↑  „Assassin's Creed Unity and Rogue shipped 10m copies combined" – Eurogamer.